open-index/open-wikipedia-markdown huggingface dataset:
১০১৯৫৫ বেনু

বেনু,এপোলো গ্রুপের একটি গ্রহাণু, নাসার লিনিয়ার প্রজেক্টের মাধ্যমে এটি আবিষ্কৃত হয়। পৃথিবীর সাথে এর সংঘর্ষ হওয়ার সম্ভাবনা প্রবল। সেন্ট্রি যা ক্রমাগত সে সকল গ্রহাণু গুলোকে পরীক্ষণ করে চলেছে যে গুলো আগামী শতাব্দীর মধ্যে পৃথিবীর কক্ষপথে ঢুকে পড়তে পারে।
বেনু সম্পর্কে বিস্তারিত তথ্য সংগ্রহের জন্যে নাসা "ওসিরিস রেক্স" মিশন চালনা করেছে, যা গ্রহাণুটির গঠনগত প্রকৃতি ও আকৃতি সম্পর্কে সুষ্ঠু ধারণা দিবে। বর্তমান ধারণা বা হিসেব অনুযায়ী বেনুর পৃথিবীতে আঘাত হানার সময়সীমা ২১৭৫ থেকে ২১৯৬ সালের মধ্যে ধরা হয়। পৃথিবীর সাথে এর সংঘর্ষ হলে সম্ভাব্য প্রতিক্রিয়া হবে প্রায় ১২০০ মেগা টনের কাছাকাছি।

## তথ্যসূত্র

## বহিঃসংযোগ
* Earth Impact Risk Summary: 101955 1999 RQ36 &nbsp;(Years: 2169–2199) –&nbsp;JPL&nbsp;near-Earth object website
* Orbit parameters&nbsp;– NASA website
* Temperature History and Dynamical Evolution of (101955) 1999 RQ 36: A Potential Target for Sample Return from a Primitive Asteroid&nbsp;(2011 ApJ 728 L42)
* &nbsp;(arXiv:1210.5370&nbsp;: 19 Oct 2012)
* &nbsp;(arXiv:1409.4704&nbsp;: 16 Sep 2014)
* 101955 Bennu&nbsp;at the&nbsp;*[[JPL Small-Body Database]]*
:* Discovery&nbsp;**·**&nbsp;Orbit diagram&nbsp;**·**&nbsp;Orbital elements&nbsp;**·**&nbsp;Physical parameters

বিষয়শ্রেণী:নামকরণ করা গ্রহাণু
বিষয়শ্রেণী:গ্রহাণুপুঞ্জ
বিষয়শ্রেণী:নিকট-পৃথিবীর বস্তু দ্বারা সম্ভাব্য সংঘর্ষ সৃষ্ট ঘটনা
১২ নং ক্রোমোজোম (মানবদেহ)

**১২ নং ক্রোমোজোম** হল মানবদেহে বিদ্যমান ২৩ জোড়া ক্রোমোসমের একটি। মানুষের সাধারণত ক্রোমোসমে দুই সেট থাকে। ১২ নং ক্রোমোসমে ১৩৩ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ৪ থেকে ৪.৫%।

গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোসম ১২ সম্ভবত ১০০০ থেকে ১৩০০ টা জীন ধারণ করে। এটা তার সাথে সাথে হোমিওবক্স C নামক জীনগুচ্ছ কেও ধারণ করে।

## তথ্যসূত্র

## বহিঃসংযোগ

বিষয়শ্রেণী:ক্রোমোজোম (মানবদেহ)
১৪ নং ক্রোমোজোম (মানবদেহ)

**১৪ নং ক্রোমোজোম** হল মানবদেহে বিদ্যমান ২৩ জোড়া ক্রোমোজোমের একটি। মানুষের সাধারণত ক্রোমোজোমে দুই সেট থাকে। ১৪ নং ক্রোমোজোমে ১০৭ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ৩ থেকে ৩.৫০%।

গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোজোম ১৪ সম্ভবত ৭০০ থেকে ১,৩০০টি জীন ধারণ করে।

১৪ নং ক্রোমোজমের সেন্ট্রোমিয়ারের অবস্থান ১৯ থেকে ১৯.১ মেগাবেসপেয়ারের কাছাকাছি।

## তথ্যসূত্র

## বহিঃসংযোগ

বিষয়শ্রেণী:ক্রোমোজোম (মানবদেহ)
বিধাননগর রোড রেলওয়ে স্টেশন

**বিধাননগর রোড রেলওয়ে স্টেশন** শিয়ালদহ-রানাঘাট লাইন, শিয়ালদহ-ডানকুনি লাইন-এর একটি ব্যস্ত রেলওয়ে স্টেশন। স্টেশনটি পুরোনো 'উল্টোডাঙা রেলওয়ে স্টেশন' নামেও পরিচিত। স্টেশনটি শিয়ালদহ ও দমদম রেলওয়ে স্টেশন-এর মাঝে অবস্থিত একটি রেলওয়ে স্টেশন। এই রেলওয়ে স্টেশনটি বিধাননগর ও উল্টোডাঙা এলাকার রেল পরিষেবা প্রদান করে। স্টেশনটি ভারতীয় রেল-এর পূর্ব রেল জোনের শিয়ালদহ বিভাগের অধীনস্থ এবং স্টেশনটি কলকাতা শহরতলি রেল-এর একটি স্টেশন।

## ইতিহাস
থাম্ব|বিধাননগর রোড রেলওয়ে স্টেশন

১৮৬২ খ্রিষ্টাব্দে এই রেলওয়ে স্টেশনটি নির্মাণ করে 'ইস্টার্ন বেঙ্গল রেলওয়ে'। সেই সময় স্টেশনটি কলকাতা-কুষ্ঠিয়া রেলপথের অংশ ছিল।

## বৈদ্যুতিকরণ
১৯৬৩-১৯৬৪ খ্রিষ্টাব্দে এই স্টেশনটির বৈদ্যুতিকরণ করা হয়।

## নামকরণ
পশ্চিমবঙ্গের প্রাক্তন মুখ্যমন্ত্রী বিধানচন্দ্র রায়ের উদ্যোগে গঙ্গার লবণাক্ত জল সমেত পলিমাটি পাম্প করে করে নিচু জায়গা ভরাট করে যে শহর গড়ে ওঠে তার নাম হয় 'লবণহ্রদ' বা 'সল্টলেক'। ১৯৭২ খ্রিষ্টাব্দে ভারতের প্রধানমন্ত্রী ইন্দিরা গান্ধির নেতৃত্বে এই লবণহ্রদেই অনুষ্ঠিত হয় ভারতীয় জাতীয় কংগ্রেসের কলকাতা অধিবেশন। সারা ভারত থেকে কংগ্রেস প্রতিনিধিরা ভারতীয় রেলের উল্টোডাঙা স্টেশনের ওপর দিয়েই আসতে থাকেন। ঘটনাচক্রে ওই সময়ই, অর্থাৎ ১৯৭২ খ্রিষ্টাব্দে 'লবণহ্রদ' শহরের নাম পরিবর্তন করে 'বিধাননগর' রাখা হয় এবং 'উল্টোডাঙা' রেলওয়ে স্টেশনের নাম বদল করে নতুন নাম দেওয়া হয় 'বিধাননগর রোড' রেলওয়ে স্টেশন।

## যাত্রী পরিবহন
প্রতিদিন এই স্টেশন দিয়ে গড়ে ৯,৭৫,০০০ জন যাত্রী চলাচল করে। এই স্টেশনে উভয় দিকে দিনে ৩২৫টি ট্রেন চলাচল করে। এই স্টেশনে আপ এবং ডাউন সর্বমোট চারটি প্ল্যাটফর্ম রয়েছে।
## তথ্যসূত্র

## বহিঃসংযোগ

বিষয়শ্রেণী:উত্তর চব্বিশ পরগনা জেলার রেলওয়ে স্টেশন
বিষয়শ্রেণী:১৮৬২-এ চালু রেলওয়ে স্টেশন
বিষয়শ্রেণী:শিয়ালদহ রেল বিভাগ
বিষয়শ্রেণী:কলকাতা শহরতলি রেল স্টেশন
বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
বিষয়শ্রেণী:কলকাতা চক্ররেল
বিষয়শ্রেণী:১৮৬২-এ ভারতে চালু রেলওয়ে স্টেশন
খিড়কী

***খিড়কী: হামারি ফানি কাহানী*** (হিন্দি: खिड़की: हमारी फनी कहानी) হলো একটি ভারতীয় মিনি সিরিজ, যেটি ২৮ জুন ২০১৬ হতে সম্প্রচারিত হওয়া শুরু হয়। এই নাটকটি সাব টিভি এবং হ্যাটস অফ প্রোডাকশনের যৌথ প্রযোজনায় প্রচারিত হচ্ছে। এই নাটকটি টুইটারে ১৪০ অক্ষরের মধ্যে টুইট করা মজার কাহিনীর ওপর তৈরি। এই নাটকের কাস্টিং ডিরেক্টর হলেন ভিনিত পাণ্ডে।

## ধারণা
নাটকটি সম্প্রচারের পূর্বে বিজ্ঞাপনের মাধ্যমে দর্শকদের গল্প পাঠানোর জন্য উৎসাহিত করা হয়। দর্শকদের পাঠানো গল্প হতে অনন্য এবং মজাদার গল্পগুলোই সম্প্রচার করা হয়।

খিড়কী ভারতীয় টেলিভিশন জগতে প্রথম নাটক, যেটির প্রস্তুতকারক সাধারণ মানুষ হতে তাদের নাটকের কাহিনী সংগ্রহ করে। সাব টিভি এই মঞ্চটি তৈরি করেছে যেন লাখো পরিবারে তাদের ঘটে যাওয়া মজার ঘটনা পুরো বিশ্বের সামনে উপস্থাপন করতে পারে। সাব টিভির বিজনেস প্রধান অনুজ কাপুর বলেন: 

## গল্প

## কাস্ট
*জমনাদাস মাজেথিয়া

### বিভিন্ন পর্বে উপস্থিত অভিনেতা এবং অভিনেত্রী
*রাজিভ মেহতা
*লুবনা সালিম
*ঐশ্বর্যা সাখুজা
*সরিতা যোশী
*দীপালি পানসারে
*মানভ গহিল
*পরিভা প্রনতি
*সন্দীপ কুলকারণি
*কিশোরী গড়বলে
*কারান শর্মা
*শিভশক্তি সাচদেব
*রাজিভ মেহতা
*জয় যোশী

## তথ্যসূত্র

বিষয়শ্রেণী:হিন্দি ভাষার টেলিভিশন অনুষ্ঠান
বিষয়শ্রেণী:সনি সাবের মৌলিক অনুষ্ঠান
বিষয়শ্রেণী:২০১৬-এ সমাপ্ত ভারতীয় টেলিভিশন ধারাবাহিক
বিষয়শ্রেণী:২০১৬-এ অভিষিক্ত ভারতীয় টেলিভিশন ধারাবাহিক
নব নালন্দা মহাবিহার

**নব নালন্দা মহাবিহার** ভারতের বিহার রাজ্যের নালন্দায় অবস্থিত একটি প্রতিষ্ঠান। ১৯৫১ সালে রাজেন্দ্র প্রসাদের উদ্যোগে প্রাচীন উচ্চশিক্ষা কেন্দ্র নালন্দা মহাবিহারের পুনরুজ্জীবন কল্পে এই মহাবিহারটি স্থাপিত হয়। ২০০৬ সালে এটি পরিগণিত বিশ্ববিদ্যালয় মর্যাদা পায়।

## ইতিহাস
নব নালন্দা মহাবিহার প্রাচীন নালন্দা মহাবিহারের আদলে পালি ও বৌদ্ধধর্মের উচ্চতর অধ্যয়নের কেন্দ্র হিসেবে গড়ে তোলার জন্য প্রতিষ্ঠিত হয়েছিল। শুরু থেকেই, ইনস্টিটিউটটি একটি আবাসিক প্রতিষ্ঠান হিসাবে কাজ করে, যেখানে সীমিত সংখ্যক ভারতীয় এবং বিদেশী ছাত্র ছিল।

## শিক্ষা
NNM পালি, দর্শন, প্রাচীন ইতিহাস, সংস্কৃতি ও প্রত্নতত্ত্ব, তিব্বতি অধ্যয়ন, হিন্দি, সংস্কৃত এবং আরও অনেক বিষয়ে ডিগ্রী, সার্টিফিকেট, ডিপ্লোমা এবং গবেষণা কোর্স করানো হয়।

## ক্যাম্পাস
মহাবিহারের বর্তমান ক্যাম্পাসটি পাটনা মহানগর থেকে প্রায় ১০০ কিমি দূরে, ঐতিহাসিক হ্রদ ইন্দ্রপুসকরানীর দক্ষিণ তীরে অবস্থিত। উত্তর তীরের কাছেই প্রাচীন নালন্দা বিশ্ববিদ্যালয়ের ধ্বংসাবশেষ রয়েছে ।

২০২১ সালে ভারতের প্রথম বৈশ্বিক বৌদ্ধ সম্মেলনের সময় দলাই লামা বিশ্ববিদ্যালয়ের দুটি নতুন ভবনের উদ্বোধন করেন।

## আরো পড়ুন

* নালন্দা
* নালন্দা বিশ্ববিদ্যালয়

## তথ্যসূত্র

## বহিঃসংযোগ

*

বিষয়শ্রেণী:বিহারের বিশ্ববিদ্যালয় ও মহাবিদ্যালয়
বিষয়শ্রেণী:১৯৫১-এ স্থাপিত শিক্ষাপ্রতিষ্ঠান
বিষয়শ্রেণী:ভারতের উচ্চ শিক্ষা প্রতিষ্ঠান
বিষয়শ্রেণী:নালন্দা
বিষয়শ্রেণী:বৌদ্ধ বিশ্ববিদ্যালয় ও কলেজ
বিষয়শ্রেণী:বিহারের বিশ্ববিদ্যালয় ও কলেজ
বিষয়শ্রেণী:১৯৫১-এ প্রতিষ্ঠিত শিক্ষাপ্রতিষ্ঠান
রাশি খান্না

**রাশি খান্না** (ইংরেজি: Raashi Khanna; জন্ম: ৩০ নভেম্বর ১৯৯০) হলেন একজন ভারতীয় অভিনেত্রী যিনি মূলত তেলুগু চলচ্চিত্রে অভিনয় করেন। তার অভিনীত প্রথম তেলুগু চলচ্চিত্র ছিলো *উহালু গুসাগুসালাদে* যেটি ২০১৪ সালে মুক্তি পায় যদিও ২০১৩ সালে মুক্তিপ্রাপ্ত হিন্দি চলচ্চিত্র  *[[মাদ্রাস ক্যাফে]]* ছিলো তার অভিনীত প্রথম চলচ্চিত্র। তেলুগু চলচ্চিত্র শিল্পের জনপ্রিয় অভিনেতা রবি তেজা এর সঙ্গে *বেঙ্গল টাইগার* চলচ্চিত্রে অসাধারণ অভিনয় করে তিনি প্রথম বক্স অফিস সফলতা পান এবং সমালোচকদের দৃষ্টি আকর্ষণ করেন।

## অভিনয় জীবন

## চলচ্চিত্রের তালিকা

## তথ্যসূত্র

বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:দিল্লির নারী মডেল
বিষয়শ্রেণী:নয়াদিল্লির অভিনেত্রী
বিষয়শ্রেণী:দক্ষিণ ভারতীয় আন্তর্জাতিক চলচ্চিত্র পুরস্কার বিজয়ী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:তেলুগু জি সিনে পুরস্কার বিজয়ী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:সিনেমা পুরস্কার বিজয়ী
বিষয়শ্রেণী:ভারতীয় ওয়েব ধারাবাহিক অভিনেত্রী
টাঙ্গাইল তাঁতশিল্প

**টাঙ্গাইল তাঁতশিল্প** বাংলাদেশের অন্যতম পুরোনো কুটিরশিল্প। টাঙ্গাইলের তাঁতের শাড়ি বিশ্বজুড়ে সমাদৃত। এই ঐতিহ্যবাহী শাড়ি টাঙ্গাইল জেলায় তৈরী হয় এবং এই জেলার নামেই এর নামকরণ করা হয়েছে।

## টাঙ্গাইল তাঁতশিল্পের উৎপত্তি ও প্রসার
ঊনবিংশ শতাব্দীর শেষ দিকে টাঙ্গাইল তাঁত শিল্পের ব্যাপ্তি পপ্রসারিত হয়। টাঙ্গাইল শাড়ির তাঁতিরা মূলত ঐতিহ্যবাহী মসলিন তাঁতশিল্পীদের বংশধর। তাদের আদি নিবাস ছিল ঢাকা জেলার ধামরাই ও চৌহাট্টায়। তারা দেলদুয়ার, সন্তোষ ও ঘ্রিন্দা এলাকার জমিদারদের আমন্ত্রণে টাঙ্গাইল যায় এবং পরবর্তিতে সেখানে বসবাস শুরু করে। শুরুতে তারা নকশাবিহীন কাপড় তৈরী করত। ১৯০৬ সালে মহাত্মা গান্ধী স্বদেশী আন্দোলনের ডাক দেন। এই আন্দোলনের লক্ষ্য ছিল ইংল্যান্ডের ল্যাঞ্চাশায়ারের তৈরী কাপড় বর্জন করা। এই সময়ে তৎকালীন পূর্ব বাংলা (বর্তমান বাংলাদেশ) এর তাঁত শিল্পের প্রসার লাভ করে। ১৯২৩-২৪ সালে তাঁতের কাপড়ে নকশা প্রবর্তন করা হয়। ১৯৩১-৩২ সালে শাড়ি তৈরীর জন্য জাকুয়ার্ড তাঁত প্রবর্তন করা হয়।

## টাঙ্গাইল তাঁতশিল্পের বৈশিষ্ট্য ও বর্তমান অবস্থা
টাঙ্গাইল তাঁতশিল্প কুটির শিল্পও এবং তাঁতগুলো তাঁতীদের বাড়ির অভ্যন্তরে বসানো হয়। ৭২% কুটিরশিল্প পাঁচটি তাঁতের সমন্বয়ে গঠিত, ১১% তাঁত ছয় থেকে দশটি তাঁতের সমন্বয়ে গঠিত এবং ৬% তাঁত এগার থেকে বারোটি তাঁতের সমন্বয়ে গঠিত এবং অবশিষ্ট ১১% কুটিরশিল্প বারো এর অধিক তাঁতের সমন্বয়ে গঠিত। বারো এর অধিক তাঁত সংবলিত কুটিরশিল্পগুলো ছোট কারখানা হিসাবে বিবেচনা করা হয়।

১৯৯২ সালে, টাঙ্গাইল জেলায় ১ লাখের অধিক তাঁত ছিল এবং ১৫০০০০ তাঁতী সদর, কালিহাতি, নাগরপুর ও বসিল উপজেলায় বসবাস করত। ২০০৮ সালে ১০০০০০টি ছোট ও বড় কারখানায় ৩৭২২২টি তাঁত ছিল এবং ৭০০০০ তাঁতী টাঙ্গাইল জেলার বিভিন্ন উপজেলার বেসিক সেন্টার এর অধীনে কাজ করত। ২০১৩ সালের এক্টি শুমারীতে পাওয়া তথ্য অনুজায়ী, টাঙ্গাইল জেলায় অই সময়ে ৬০০০০ তাঁত ছিল। এর মধ্যে ৮৩০৫ টি পিট তাঁত, ৫১১৪১ টি চিত্তরঞ্জন তাঁত এবং ৮৯২ টি পাওয়ার তাঁত।

টাঙ্গাইল তাঁতশিল্প এর একক বৈশিষ্টর জন্য বিশ্বজুড়ে সমাদ্দিত। টাঙ্গাইল শাড়ির তাতীরা বিশেষ দক্ষতার মাধ্যম টাংগাইল শাড়ি তৈরী করে। পাটাইল ইউনিয়নের বসাক সম্প্রদায় সব থেকে পুরোন সম্প্রদায় যারা এখপ্নো আদি ও অইতিহ্যবাহীতার সাথে তাঁতের শাড়ি তৈরী করে। এই শাড়ি তারা বাজিতপুর ও করটিয়া হাটে সপাহে দুই দিন বিক্রি করে। 

বর্তমানে সর্বমোত ৩২৫০০০ জন তাঁতী, মালিক ও ব্যবসায়ী-ক্রেতা এই পেশার সাথে সম্প্রিক্ত। ৩০০-২০০০০ টাকাইয় টাঙ্গাইল শাড়ি বিক্রি হয়ে থাকে।

## টাঙ্গাইল শাড়ির প্রকারভেদ
* সুতি শাড়ি
* আধা-রেশমি শাড়ি (হাফ সিল্ক শাড়ি)
* সফট সিল্ক শাড়ি
* সুতি জামদানি শাড়ি
* গ্যাস-মারচেন্ডাইযড শাড়ি
* টুইস্টেড-সুতি শাড়ি
* ডাংগ্য শাড়ি
* বালুচুরি শাড়ি

## রপ্তানি
টাঙ্গাইল তাঁতের শাড়ির বিশ্বের বিভিন্ন দেশে ব্যাপক চাহিদা আছে এবং ইন্ডিয়া, আমেরিকা, জাপান, মধ্যপ্রাচ্য ও ইউরোপের বিভিন্ন দেশে রপ্তানি হয়ে থাকে। বিশেষত টাঙ্গাইল শাড়ি ভারতে খুব সমাদৃত। প্রতি সপ্তাহে ভারতে ৫০০০০ টাঙ্গাইল শাড়ি রপ্তানি হয়। 

## বিদ্যমান সমস্যা
তাঁত, রঙ ও অন্যান্য কাঁচামালের মূল্য বৃদ্ধি ও পরিবহন সুবিধার অব্যবস্থার কারণে টাংগাইল তাঁতশিল্প ঝুকির সম্মুখিন হচ্ছে। এ কারণে অনেক তাঁতী এই পেশা ছেড়ে দিচ্ছে এবং অন্যত্র চলে যাচ্ছে।

## তথ্যসূত্র

বিষয়শ্রেণী:বাংলাদেশের কুটির শিল্প
বিষয়শ্রেণী:বাংলাদেশের অর্থনৈতিক ইতিহাস
বিষয়শ্রেণী:বাংলাদেশের বস্ত্রশিল্প
বিষয়শ্রেণী:টাঙ্গাইল জেলা
বিষয়শ্রেণী:বাংলাদেশী হস্তশিল্প
রাজশাহী ওয়ারিয়র্স

**রাজশাহী ওয়ারিয়র্স** হলো একটি বাংলাদেশী ফ্র্যাঞ্চাইজি টুয়েন্টি২০ ক্রিকেট দল। এটি বাংলাদেশের রাজশাহী ভিত্তিক একটি ক্রিকেট দল, যা টুয়েন্টি২০ ফ্র্যাঞ্চাইজি ক্রিকেট প্রতিযোগিতা  বাংলাদেশ প্রিমিয়ার লিগে প্রতিযোগিতা করে।

ফ্র্যঞ্চাইজিটি বিপিএল-এর ২০২০ মৌসুমে *রাজশাহী রয়্যালস* নামে তাদের প্রথম ও একমাত্র শিরোপা অর্জন করেছিল। ২০২৪ সালে দলটি ভ্যালেন্টাইন গ্রুপ দ্বারা অধিগ্রহণ করা হয় এবং ২০২৫ বাংলাদেশ প্রিমিয়ার লিগ থেকে কুমিল্লা ভিক্টোরিয়ান্সের প্রস্থানের পর দলটির নাম *দুর্বার রাজশাহী* রাখা হয়।

## ইতিহাস
বিপিএল-এর প্রথম আসরে ফ্র্যাঞ্চাইজিটি দুরন্ত রাজশাহী নামে অংশগ্রহণ করে। বাংলাদেশ অ্যাসোসিয়েশন অব সফটওয়্যার অ্যান্ড ইনফরমেশন সার্ভিসেসের (বেসিস) এর সাবেক সভাপতি শামীম আহসান বাংলাদেশ প্রিমিয়ার লিগের (বিপিএল) তৃতীয় আসরে রাজশাহী দলের মালিকানা ক্রয় করেন। সেপ্টেম্বর ২০১৬ সালে ম্যাঙ্গো এন্টারটেইনমেন্ট নামের একটি প্রতিষ্ঠান বাংলাদেশ ক্রিকেট বোর্ডের (বিসিবি) কাছে রাজশাহীর ফ্র্যাঞ্চাইজির মালিকানার জন্য আবেদন করে। রাজশাহী কিংস ফ্র্যাঞ্চাইজির সাথে তৎকালীন পররাষ্ট্র প্রতিমন্ত্রী শাহরিয়ার আলম যুক্ত থাকার কথা স্বীকার করেছিলেন।

### ২০১২ বিপিএল
২০১২ বিপিএলে পরাজয় দিয়ে শুরু করে দুরন্ত রাজশাহী। ১০ ফেব্রুয়ারি বিপিএলের প্রথম খেলায় চিটাগাং কিংসের দেওয়া ২০৭ রানের টর্গেট তাড়া করতে নেমে ১৯.৫ ওভারে ১৫৩ রানে গুটিয়ে যায় রাজশাহীর ইনিংস। ১১ ফেব্রুয়ারি, বিপিএলে দ্বিতীয় খেলায় বরিশাল বার্নার্সের বিপক্ষে ২২ রানে হেরে যায় রাজশাহী। তৃতীয় খেলা থেকে জয়ের ধারায় ফেরে রাজশাহী। ১৪ ফেব্রুয়ারি সিলেট রয়্যালসের বিপক্ষে ১৬ রানে জয় লাভ করে তারা। এরপর খুলনা, ঢাকা, চিটাগাং এবং বরিশালের বিপক্ষে টানা পাঁচ খেলায় জয় লাভ করে রাজশাহী। ২৪ ফেব্রুয়ারি, সিলেটের বিপক্ষে ৯ উইকেটে পরাজয়, ২৬ ফেব্রুয়ারি, খুলনার বিপক্ষে ৮ উইকেটের জয় এবং ২৭ ফেব্রুয়ারি, ঢাকার বিপক্ষে ৩ উইকেটের জয় দিয়ে পয়েন্ট টেবিলে শীর্ষস্থান নিয়ে ১ম পর্ব শেষ করে রাজশাহী। সেমি ফাইনালে বরিশাল বার্নার্সকে ১৮৫ রানের টার্গেট দিয়েও আহমেদ শেহজাদের অপরাজিত ১১৩ রানের ইনিংসে ৮ উইকেটে পরাজিত হয় রাজশাহী। এতে করে প্রতিযোগিতা থেকে বিদায় নিতে হয় তাদের।

## বর্তমান দল

## অর্জন
* ২০১৬ সালে বিপিএল এর চতুর্থ আসরে তারা রানার-আপ হয়।
* ২০১৯-২০ মৌসুমে বিপিএল এর সপ্তম আসরে তারা চ্যাম্পিয়ন হয়।

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:বাংলাদেশ প্রিমিয়ার লিগের দলসমূহ
বিষয়শ্রেণী:বাংলাদেশের ক্রীড়া ক্লাব
বিষয়শ্রেণী:বাংলাদেশের ক্রীড়া দল
বিষয়শ্রেণী:২০২৪-এর অধিগ্রহণ ও একত্রীকরণ
অক্টোবর স্কাই (চলচ্চিত্র)

**অক্টোবর স্কাই** একটি আমেরিকান চলচ্চিত্র। একটি সত্য ঘটনা নিয়ে চলচ্চিত্রটি তৈরি হয়েছে।

## কাহিনী সংক্ষেপ
১৯৫৭ সালে ওয়েস্ট ভারজিনিয়া, কলউড নামক স্থানে নির্মিত এ ছবি। কয়লা উত্তোলন এই শহরের প্রধান জীবিকা। জন হিকমেন কয়লা উত্তোলন কারখানার পরিচালক। সে তার কাজকে ভালবাসে এবং আশা করে তার দুই ছেলে জিম এবং হোমার এক দিন তার সাথে কাজ করবে। কিন্তু জিম যখন কলেজ থেকে স্কলারশিপ পায়, তখন বাবার আশা পুরনের জন্য হোমার ই রয়ে জায়, তার মা আরো বেশি আশা করে।

অক্টোবরে, সোভিয়াত ইউনিয়ন তাদের স্পুটনিক মহাকাশে পাঠায় এবং এ খবর কলউডে বেপক সারা ফেলে। রাতের আকাশে তারা স্পুটনিক দেখার জন্য বাইরে ভির করে। আর এ থেকেই হোমার নিজের রকেট বানানোর সপ্ন দেখে। তার পরিবার এবং ক্লাস মেট রা মনে করে সে পাগল হয়ে গেছে। তার সহপাঠি কুয়েন্টিন তার সাথে জোগদান করে। আর দুই বন্ধু তাদের সাথে জোগদান করে।চার জন পূর্ন উদ্যমে কাজ করে রকেট এর পেছনে। বিজ্ঞান শিক্ষিকা মিস রিলে তাদের সপ্ন বাস্তবায়নে সাহাজ্য করে। এভাবেই ঘটনা এগিয়ে চলে। নানা বাধা বিপওি পেরিয়ে একদিন সে রকট তৈরি করে এবং এ খবর সারা যুক্তরাষ্ট্রে ছরিয়ে পরে।

এ ছবিটি বাস্তব ঘটনার উপর নির্মিত।

হোমার হিকমেন (জেক গেলিনহাল) পরে নাসা তে বিজ্ঞানি হিসাবে জোগদান করে।

## বহিঃসংযোগ
* Homer Hickam's Official Website
* Information and Photos of Filming Locations
* Photo gallery from the filming of ''October Sky'' in East Tennessee
*  at the Internet Movie Database
* ''October Sky'' at Rotten Tomatoes
* ''October Sky'' at Metacritic
* ''October Sky'' at Box Office Mojo
* *[http://www.the-numbers.com/movies/1999/OCTSY.php October Sky] * at The Numbers

বিষয়শ্রেণী:মার্কিন চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:১৯৯৯-এর চলচ্চিত্র
বিষয়শ্রেণী:প্রযুক্তি সম্পর্কে চলচ্চিত্র
বিষয়শ্রেণী:স্নায়ুযুদ্ধের চলচ্চিত্র
বিষয়শ্রেণী:মার্কিন আসন্ন বয়সের চলচ্চিত্র
বিষয়শ্রেণী:মার্কিন জীবনীমূলক নাট্য চলচ্চিত্র
বিষয়শ্রেণী:মার্কিন কিশোর নাট্য চলচ্চিত্র
বিষয়শ্রেণী:বিজ্ঞানী সম্পর্কিত জীবনীমূলক চলচ্চিত্র
বিষয়শ্রেণী:১৯৯০-এর দশকের ইংরেজি ভাষার চলচ্চিত্র
বিষয়শ্রেণী:১৯৫৭-এর পটভূমিতে চলচ্চিত্র
বিষয়শ্রেণী:ইউনিভার্সাল পিকচার্সের চলচ্চিত্র
বিষয়শ্রেণী:১৯৯০-এর দশকের মার্কিন চলচ্চিত্র
বিষয়শ্রেণী:ইংরেজি ভাষার জীবনীমূলক নাট্য চলচ্চিত্র
ইন্দিরা দেবী চৌধুরানী

**ইন্দিরা দেবী চৌধুরাণী** (২৯ ডিসেম্বর ১৮৭৩ – ১২ আগস্ট ১৯৬০) সঙ্গীতশিল্পী, লেখক ও অনুবাদক। ঠাকুরবাড়ির মেয়েদের মধ্যে তিনিই প্রথম বি.এ পাশ করেন। ইন্দিরা দেবী’র সবচেয়ে বড় পরিচয় তিনি একজন অনুবাদক।

## জন্ম ও পরিবার
ইন্দিরা দেবী চৌধুরাণী সত্যেন্দ্রনাথ ঠাকুর ও জ্ঞানদানন্দিনী দেবীর মেয়ে। ২৯ ডিসেম্বর, ১৮৭৩ সালে ইন্দিরা দেবীর জন্ম তৎকালীন বোম্বাই প্রদেশের কারোয়ারে (বর্তমান কর্ণাটক রাজ্যে)। পৈতৃক নিবাস কলকাতা জোড়াসাঁকো ঠাকুরবাড়ি। তাঁর মাতা জ্ঞানদানন্দিনীও ছিলেন একজন ব্যতিক্রমী, বিদুষী ও প্রগতিশীল মহিলা। একমাত্র দাদা সুরেন্দ্রনাথ ঠাকুর তাঁর চেয়ে দেড় বছরের বড়। ইন্দিরা দেবী ১৮৯৯ সালে তিনি তাঁর স্বনির্বাচিত পাত্র প্রমথ চৌধুরীর সঙ্গে পরিণয়সূত্রে আবদ্ধ হন।

## শিক্ষাজীবন
১৮৮১ সালে প্রথমে সিমলার অকল্যান্ড হাউজে এবং পরে কলকাতার লরেটো হাউজে পড়াশোনা করেন। ১৮৮৭ সালে তিনি এন্ট্রান্স ও পরে এফএ পরীক্ষায় উত্তীর্ণ হন। ১৮৯২ সালে কলকাতা বিশ্ববিদ্যালয়ের বিএ পরীক্ষায় মেয়েদের মধ্যে প্রথম স্থান লাভ করে তিনি ‘পদ্মাবতী’ স্বর্ণপদকে ভূষিত হন।

## সাহিত্যচর্চা
বাদ্রিদাস মুকুলের নিকট উচ্চাঙ্গসঙ্গীত শিক্ষা গ্রহণ করেন। কিছুদিন সেতার বাজানও শিখেছিলেন। অনুবাদক হিসেবে ইন্দিরা দেবী অল্পবয়সেই খ্যাতি অর্জন করেন। কৈশোরে তিনি রবীন্দ্রনাথ ঠাকুর পরিচালিত ও মাতা জ্ঞানদানন্দিনী সম্পাদিত বালক পত্রিকায় রাস্কিনের রচনার বাংলা অনুবাদ প্রকাশ করেন। পরে ফরাসি শিখে তিনি রেনে গ্রুসের ভারতবর্ষ, পিয়ের লোতির কমল কুমারিকাশ্রম এবং মাদাম লেভির ভারতভ্রমণ কাহিনী অনুবাদ করেন। রবীন্দ্রনাথ ঠাকুরের বহু কবিতা, গল্প ও প্রবন্ধসহ জাপানযাত্রীর ডায়রী-র ইংরেজি অনুবাদও তিনি প্রকাশ করেন। পরবর্তীকালে *বামাবোধিনী*, *বঙ্গলক্ষ্মী*, *সাধনা*, *পরিচয়*, *সবুজপত্র* প্রভৃতি পত্রিকায় সঙ্গীত ও সাহিত্যবিষয়ে তার অনেক মৌলিক রচনা প্রকাশিত হয়। বঙ্গনারীর শুভাশুভ বিষয়ে তার মতামত *নারীর উক্তি* নামক প্রবন্ধটি ছাপানো হয়।

## মৌলিক রচনা
ইন্দিরা দেবীর কয়েকটি মৌলিক রচনা হলো:-
* *শ্রুতি স্মৃতি*,
* *রবীন্দ্রসঙ্গীতে ত্রিবেণী সঙ্গম* (১৯৫৪)
* *রবীন্দ্রস্মৃতি* (৫ খন্ড, ১৯৫৯)।

তার সম্পাদিত গ্রন্থের মধ্যে রয়েছে:-
* *নারীর উক্তি* (১৯২০),
* *বাংলার স্ত্রী-আচার* (১৯৫৬),
* *স্মৃতিকথা*,
* *পুরাতনী* (১৯৫৭)
* *গীতপঞ্চশতী*।

## পদক
১৯৪৪ সালে কলকাতা বিশ্ববিদ্যালয় তাকে ‘ভুবনমোহিনী’ স্বর্ণপদক, ১৯৫৭ সালে বিশ্বভারতী ‘দেশিকোত্তম’ এবং ডি-লিট ডিগ্রী লাভ করেন। 

## মৃত্যু
১৯৬০ সালের ১২ আগস্ট তিনি মারা যান।

## তথ্যসূত্র

বিষয়শ্রেণী:পশ্চিমবঙ্গের নারী সঙ্গীতজ্ঞ
বিষয়শ্রেণী:শান্তিনিকেতনের সাথে যুক্ত ব্যক্তি
বিষয়শ্রেণী:বাঙালি লেখক
বিষয়শ্রেণী:১৯৬০-এ মৃত্যু
বিষয়শ্রেণী:১৮৭৩-এ জন্ম
বিষয়শ্রেণী:কলকাতার সঙ্গীতজ্ঞ
বিষয়শ্রেণী:২০শ শতাব্দীর ভারতীয় নারী সঙ্গীতজ্ঞ
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাঙালি হিন্দু
বিষয়শ্রেণী:কলকাতার লেখক
বিষয়শ্রেণী:ঠাকুর পরিবার
বিষয়শ্রেণী:পশ্চিমবঙ্গের লেখিকা
বিষয়শ্রেণী:২০শ শতাব্দীর ভারতীয় সঙ্গীতজ্ঞ
বিষয়শ্রেণী:২০শ শতাব্দীর ভারতীয় অনুবাদক
বিষয়শ্রেণী:ভারতীয় নারী অনুবাদক
বিষয়শ্রেণী:২০শ শতাব্দীর লেখিকা
নমিশ তানেজা

**নমিশ তানেজা ** (হিন্দি: नमिश तनेजा; জন্ম: ১১ সেপ্টেম্বর ১৯৯৪) হলেন একজন ভারতীয় অভিনেতা। তিনি ভারতের দিল্লীতে জন্মগ্রহণ করেন। তিনি প্রথমত নৃত্যপরিকল্পনাকারী হতে চেয়েছিলেন, কিন্তু তিনি তার ইচ্ছার কথা তার পিতা-মাতাকে জানাতে পারেননি। এর পরিবর্তে তিনি গোপনে বি-বয়িং শেখেন এবং তার বিদ্যালয়য়ের তার চেয়ে বড় শিক্ষার্থীদের তা শেখান। তার প্রত্যাশার বিপরীতে তার বাবা তার জন্য বাড়ির ভেতরে একটি কক্ষ তৈরি করেন যেখানে নমিশ তার নৃত্তের অনুশীলন করতে পারে।

নমিশ ভারতীয় টেলিভিশনের জগতে এক নেয়ি পেহচান-এর মাধ্যমে অভিষেক করেন। এই নাটকটি সনিতে সম্প্রচারিত হয়। নমিশ বর্তমানে কালারসে সম্প্রচারিত স্বরাগিনি - জড়ে রিশতো কে সূরতে "লাক্স দুর্গা প্রসাদ মহেশ্বরী" চরিত্রে অভিনয় করছেন।

## টেলিভিশন

## তথ্যসূত্র

## বহিঃসংযোগ

* ইন্সটাগ্রামে নমিশ তানেজা
* টুইটারে নমিশ তানেজা

বিষয়শ্রেণী:জীবিত ব্যক্তি
বিষয়শ্রেণী:১৯৯১-এ জন্ম
বিষয়শ্রেণী:ভারতীয় ধারাবাহিক নাটকের অভিনেতা
বিষয়শ্রেণী:মুম্বইয়ের অভিনেতা
নীলতুংগি

**নীলতুংগি ** (বৈজ্ঞানিক নাম: *Zeltus amasa (Hewitson)*) এক প্রজাতির ছোট আকারের প্রজাপতি যার শরীর ও ডানা সাদা কিনারাযুক্ত কমলা-হলুদ রঙের এবং এদের উপরের ডানা ফ্যাকাশে নীল রঙ দেখা যায়। এরা ‘লাইসিনিডি’ গোত্রের সদস্য। 
## আকার

নীলতুংগি এর প্রসারিত অবস্থায় ডানার আকার ২৮-৩২মিলিমিটার দৈর্ঘ্যের হয়।
## উপপ্রজাতি
ভারতে প্রাপ্ত নীলতুংগি এর উপপ্রজাতি হল- 
* *Zeltus amasa amasa* Hewitson, 1865 – ভারতীয় নীলতুংগি (Indian Fluffy Tit)

## বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

নীলতুংগি দের সহজেই শনাক্ত করা যায় তাদের খুব লম্বা তুলট লেজ দেখে( V১ ১৩মিমি V২ ৭মিমি)। এদের সামনের ডানার নীম্ন পাশ সাদা কিনারাযুক্ত কমলা-হলুদ ছোপ এবং ফিসকাল অংশে কালো ব্যান্ড দেখা যায়। নিচের ডানার নীম্নপৃষ্ঠের শীর্ষভাগ (অ্যপেক্স) কমলা হলুদ রঙ এবং ডানার বাকী অংশ ফ্যাকাশে সাদা এবং কালো কোস্টাল ছোপ ও টর্নাস (নিম্ন কৌনিক অবস্থান) অংশ দুটিতে কালো ছোপ লক্ষ্য করা যায়।

### পুরুষ

পুরুষ নীলতুংগির সামনের ডানার উপরিভাগ কালো এবং বেসাল অঞ্চল ফ্যাকাশে নীল হয়। পিছনের ডানার উপরিভাগ প্রায় পুরোটাই ফ্যাকাশে নীল বর্ণের। শুধুমাত্র অ্যপেক্স অথবা শীর্ষভাগ চওড়া কালো বর্ণের।

### স্ত্রী

স্ত্রী নীলতুংগির উভয় ডানার উপরিভাগ কালচে বাদামী বর্ণের হয়।

## আচরণ

নীলতুংগিরা জঙ্গলের নীচু এবং আর্দ্র অঞ্চল পছন্দ করে। এরা ছোট ছোট উড়ান দেয় এবং তা বলিষ্ঠ প্রকৃতির
। পুরুষ নীলতুংগিদের খুব কম ফুলের উপর বসে মধু পান করতে দেখা যায়। এরা প্রায়শই পাখীর বিষ্ঠার উপর অথবা ভিজে বালিতে বসে থাকে। আবার অনেক সময় মাটি থেকে মোটামুটি ১০ফুট উচ্চতায় পাতার উপরও বসে থাকতে দেখা যায়।  নীলতুংগিরা পাথরের উপর বসে পুরো ডানা খুলে রৌদ্র পোহায়। স্ত্রী নীলতুংগিদের জঙ্গলের বাইরে খুব কম দেখা যায়।

## চিত্রশালা

File: Close wing position of Male of Zeltus amasa Hewitson, 1865 – Fluffy Tit WLB DSC 9052.jpg|নীলতুংগি পাখীর বিষ্ঠার উপর বসে।

## তথ্যসূত্র

## বহিঃসংযোগ

বিষয়শ্রেণী:ভারতের প্রজাপতি
বিষয়শ্রেণী:পশ্চিমবঙ্গে প্রাপ্ত লাইসিনিডি গোত্রের প্রজাপতি
বিষয়শ্রেণী:আসামে প্রাপ্ত লাইসিনিডি গোত্রের প্রজাপতি
বিষয়শ্রেণী:অরুণাচল প্রদেশে প্রাপ্ত লাইসিনিডি গোত্রের প্রজাপতি
আহম্মদ উদ্দিন শাহ্ শিশু নিকেতন স্কুল ও কলেজ

**আহম্মদ উদ্দিন শাহ্ শিশু নিকেতন স্কুল ও কলেজ** বাংলাদেশের গাইবান্ধা জেলায় অবস্থিত একটি বেসরকারি প্রাথমিক, মাধ্যমিক ও উচ্চ মাধ্যমিক শিক্ষাপ্রতিষ্ঠান।

## ইতিহাস
শহরের ক’জন বিদ্বানুরাগীর ঐকান্তিক প্রচেষ্টায় ১৯৮২ সালের ২৪ জানুয়ারি বর্তমান গাইবান্ধা সরকারি মহিলা কলেজ চত্বরে **শিশু নিকেতন, গাইবান্ধা** নামে প্রতিষ্ঠানটির সূচনা হয়।

১৯৮৫ সালের জুন মাসে শহরের গোডাউন রোডে শাহজাদা আনোয়ারুল কাদিরের দানকৃত জমিতে নিজস্ব ভবনে প্রতিষ্ঠানটি স্থানান্তর করা হয়। দানের শর্তানুযায়ী প্রতিষ্ঠানের নাম পরিবর্তন করে এর নামকরণ করা হয় **আহম্মদ উদ্দিন শাহ্ শিশু নিকেতন স্কুল**।

২০০২ সালে উচ্চ মাধ্যমিক স্তরে উন্নীত করে শিক্ষা মন্ত্রণালয় ও রাজশাহী শিক্ষাবোর্ডের অনুমোদন সাপেক্ষে এর নামকরণ হয় **আহম্মদ উদ্দিন শাহ্ শিশু নিকেতন স্কুল ও কলেজ**।

## শিক্ষক-শিক্ষার্থী
শিক্ষা প্রতিষ্ঠানটিতে আনুমানিক ৫,০০০ জন শিক্ষার্থী, একাদশ ও দ্বাদশ শ্রেণিতে বিজ্ঞান বিভাগের ২টি শাখা এবং প্রায় ১০০ এর অধিক সুদক্ষ শিক্ষক-শিক্ষিকাসহ ৩০-৪৫ জন কর্মচারী রয়েছেন।

## শিক্ষাকার্যক্রম
প্রথমবার পাবলিক পরীক্ষায় অংশগ্রহণ করেই বোর্ডের শীর্ষ দশের মধ্যে উঠে আসে এ প্রতিষ্ঠানটি। ২০০৫ সালে লাভ করে একাডেমিক স্বীকৃতি। এই প্রতিষ্ঠানটি বর্তমানে ট্রাস্টি বোর্ডের তত্ত্বাবধানে সরকার মনোনীত একটি বিশেষ ধরনের গভর্নিং বডি দ্বারা পরিচালিত হচ্ছে।

বর্তমানে প্রতি ২০ জন শিক্ষার্থীর জন্য একজন করে **তত্ত্বাবধায়ক শিক্ষক** দ্বারা শিক্ষার্থীর সার্বক্ষণিক খোজ খবর রাখা হয় ও লেখাপড়ার সার্বিক বিষয় মনিটরিং করা হয়। এছাড়াও পাবলিক বিশ্ববিদ্যালয়ের ভর্তি পরিক্ষার উপযোগী করে তোলার জন্য প্রতিমাসেই নিয়মিতভাবে কুইজ প্রতিযোগিতার আয়োজন করে মেধা যাচাই করা হয়।

## সুযোগ-সুবিধা
স্কুল ও কলেজ ছাত্রদের জন্য আলাদা আবাসিক ব্যবস্থা, নামমাত্র ভাড়ায় পরিবহন সুবিধা, গরিব ও মেধাবি ছাত্র-ছাত্রীদের জন্য ছাত্রকল্যাণ তহবিল, বৃত্তিপ্রাপ্ত ছাত্রছাত্রদের টিউশন ফি মওকুফ এবং ছাত্র-ছাত্রীদের জন্য উপবৃত্তির ব্যবস্থা রয়েছে এখানে। কর্তৃপক্ষ একজন অভিজ্ঞ চিকিৎসকের দ্বারা ছাত্র-ছাত্রী ও শিক্ষক-কর্মচারীদের নিয়মিত প্রাথমিক চিকিৎসা প্রদানের ব্যবস্থা করে থাকে। প্রতিষ্ঠান চত্বরে রয়েছে ক্যাফেটেরিয়া বা ক্যান্টিন।

## সহশিক্ষা কার্যক্রম
বার্ষিক ক্রীড়া অনুষ্ঠান, সাহিত্য, বিতর্ক ও সাংস্কৃতিক প্রতিযোগিতা প্রভৃতি কার্যক্রমের আয়োজন করা হয় এখানে। ২০১৪ সালে পর পর দুটি জাতীয় পর্যায়ের বিতর্ক প্রতিযোগিতায় চ্যাম্পিয়ানশিপসহ শ্রেষ্ঠ বক্তা হওয়ার গৌরব অর্জন করেছে এই প্রতিষ্ঠানের ছেলেমেয়েরা। বর্তমানে নিয়মিত বিজ্ঞান অলিম্পিয়ার্ডও আয়োজিত হয়।

## প্রকাশনা
ছাত্রছাত্রীদের মানস ও মনন বিকাশের লক্ষ্যকে সামনে রেখে এক যুগেরও বেশি সময় ধরে নিরবচ্ছিন্নভাবে প্রকাশিত হয় বার্ষিকী।

## তথ্যসূত্র

## বহিঃসংযোগ
* 

বিষয়শ্রেণী:গাইবান্ধা জেলার বিদ্যালয়
বিষয়শ্রেণী:গাইবান্ধা জেলার মহাবিদ্যালয়
বিষয়শ্রেণী:১৯৮২-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৮২-এ বাংলাদেশে প্রতিষ্ঠিত
উজানটিয়া ইউনিয়ন

**উজানটিয়া** বাংলাদেশের কক্সবাজার জেলার অন্তর্গত পেকুয়া উপজেলার একটি ইউনিয়ন।

## আয়তন
উজানটিয়া ইউনিয়নের আয়তন ৩৫০৩ একর (১৪.১৮ বর্গ কিলোমিটার)।

## জনসংখ্যা
২০১১ সালের পরিসংখ্যান অনুযায়ী উজানটিয়া ইউনিয়নের লোকসংখ্যা ১৮,৯০০ জন। এর মধ্যে পুরুষ ১০,০০০ জন এবং মহিলা ৮,৯০০ জন।

## অবস্থান ও সীমানা
পেকুয়া উপজেলার সর্ব-দক্ষিণে উজানটিয়া ইউনিয়নের অবস্থান। পেকুয়া উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের উত্তরে মগনামা ইউনিয়ন ও পেকুয়া ইউনিয়ন; পূর্বে মাতামুহুরী নদী ও চকরিয়া উপজেলার কোনাখালী ইউনিয়ন, ঢেমুশিয়া ইউনিয়ন ও বদরখালী ইউনিয়ন; দক্ষিণে মহেশখালী উপজেলার কালারমারছড়া ইউনিয়ন ও মাতারবাড়ী ইউনিয়ন এবং পশ্চিমে মহেশখালী উপজেলার মাতারবাড়ী ইউনিয়ন, কুতুবদিয়া চ্যানেল ও কুতুবদিয়া উপজেলার আলী আকবর ডেইল ইউনিয়ন অবস্থিত।

## নামকরণ
কালের আবর্তে প্রকৃতির পরির্বতনের ফলে ধীরে ধীরে ভূখণ্ডের আয়তন বাড়তে থাকে, গড়ে উঠে বিরাট উপকূল। এখানে স্থায়ী ভাবে প্রবহমান উজানি নামের সাথে তারই গড়া উপকূলের নাম হয়েছে উজানটিয়া নদীর কূল। মানব সভ্যতার ক্রমবিকাশের সাথে উজানটিয়া নদীর কূল নামটি পরির্বতন জনপদের মানব মনে আসন করে নেয়। উজানটিয়া নদীর কূল এ কালচক্রের আর্বতে নামের অপভ্রংশ *উজানটিয়া*।

## প্রশাসনিক কাঠামো
উজানটিয়া ইউনিয়ন পেকুয়া উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম পেকুয়া থানার আওতাধীন। এ ইউনিয়ন জাতীয় সংসদের ২৯৪নং নির্বাচনী এলাকা কক্সবাজার-১ এর অংশ। এটি ২টি মৌজায় বিভক্ত। এ ইউনিয়নের গ্রামগুলো হল:
* পশ্চিম উজানটিয়া
* ফেরাসিংগা পাড়া
* মধ্যম উজানটিয়া
* পেকুয়ারচর
* ঠাণ্ডার পাড়া
* পূর্ব উজানটিয়া
* মালেক পাড়া
* করিয়ারদিয়া
* খেলুয়া পাড়া

## শিক্ষা ব্যবস্থা
উজানটিয়া ইউনিয়নের সাক্ষরতার হার ৮০.৪%। এ ইউনিয়নে ১টি আলিম মাদ্রাসা, ২টি মাধ্যমিক বিদ্যালয়, ১টি নিম্ন মাধ্যমিক বিদ্যালয় ও ৬টি প্রাথমিক বিদ্যালয় রয়েছে।

;মাধ্যমিক বিদ্যালয়
* খান বাহাদুর স্কুল এন্ড কলেজ
* পূর্ব উজানটিয়া আদর্শ উচ্চ বিদ্যালয়

;নিম্ন মাধ্যমিক বিদ্যালয়
* পূর্ব উজানটিয়া নিম্ন মাধ্যমিক বিদ্যালয়

;প্রাথমিক বিদ্যালয়
* করিয়ারদিয়া সরকারি প্রাথমিক বিদ্যালয়
* পশ্চিম উজানটিয়া সরকারি প্রাথমিক বিদ্যালয়
* পূর্ব উজানটিয়া সরকারি প্রাথমিক বিদ্যালয়
* পেকুয়ারচর সরকারি প্রাথমিক বিদ্যালয়
* মধ্যম উজানটিয়া ভেলোয়ারপাড়া সরকারি প্রাথমিক বিদ্যালয়
* সুতাচূড়া সরকারি প্রাথমিক বিদ্যালয়

## যোগাযোগ ব্যবস্থা
উজানটিয়া ইউনিয়নে যোগাযোগের প্রধান সড়ক হল পেকুয়া-উজানটিয়া সড়ক। প্রধান যোগাযোগ মাধ্যম সিএনজি চালিত অটোরিক্সা।

## ধর্মীয় উপাসনালয়
উজানটিয়া ইউনিয়নে ৩৪টি মসজিদ রয়েছে।

## খাল ও নদী
উজানটিয়া ইউনিয়নের পূর্ব সীমান্ত দিয়ে প্রবাহিত হচ্ছে মাতামুহুরী নদী এবং দক্ষিণ সীমান্ত দিয়ে প্রবাহিত হচ্ছে উজানটিয়া নদী। এছাড়া রয়েছে করিয়া খাল।

## হাট-বাজার
উজানটিয়া ইউনিয়নের প্রধান হাট/বাজার হল গোদার পাড়া, সোনালী বাজার।

## দর্শনীয় স্থান
* উজানটিয়া স্টীমার ঘাট

## জনপ্রতিনিধি
* বর্তমান চেয়ারম্যান: তফাজ্জল করিম 

## আরও দেখুন
* পেকুয়া উপজেলা
* পেকুয়া থানা
* কক্সবাজার জেলা

## তথ্যসূত্র

## বহিঃসংযোগ

বিষয়শ্রেণী:পেকুয়া উপজেলার ইউনিয়ন
শিল্পা আনন্দ

**শিল্পা আনন্দ** (বর্তমানে **ওহন্না শিভানন্দ**) হলেন একজন ভারতীয় মডেল, টেলিভিশন এবং চলচ্চিত্র অভিনেত্রী। তিনি দিল মিল গয়ে ধারাবাহিকে করণ সিং গ্রোভারের বিপরীতে ড: রিদ্ধিমা গুপ্ত এবং ড: শিল্পা মালহোত্রা চরিত্রের জন্য বিখ্যাত।

## প্রাথমিক জীবনকাল
**শিল্পা আনন্দ** দক্ষিণ আফ্রিকায় জন্মগ্রহণ করেন, স্কুল জীবন সেখানেই সম্পন্ন করেন। পরে ভারতে আসার পর পাঞ্জাব বিশ্ববিদ্যালয়ে পড়াশুনা করেন, শিল্পা ২০০০ – ২০০৩ সালে মাস্টার্স ইন কম্পিউটার এপ্লিক্যাশন (এমসিএ) সম্পন্ন করেন। শিল্পা আনন্দের বড় বোন হলেন সাক্ষী শিবানন্দ, যিনিও একজন দক্ষিণাত্য ভারতীয় চলচ্চিত্রের অভিনেত্রী। ২০১৬ সালে শিল্পা আনন্দ তার নাম পরিবর্তন করে "ওহন্না শিভানন্দ" রাখেন।

## কর্মজীবন
**শিল্পা আনন্দ** এপর্যন্ত ৫০টিরও অধিক বিজ্ঞাপন করেন। এর মধ্যে জনপ্রিয় বলিউড তারকা যেমন অমিতাভ বচ্চন ও আমির খানের সাথে কোকা-কোলা বিজ্ঞাপনও রয়েছে। 
২০১২ সালে তিনি মিরা চরিত্রে ভিরাফ পাটেলের বিপরীতে একটি এন্থলজি সিরিজ *[[Teri Meri Love Stories|তেরি মেরি লাভ স্টোরিজ]]*ও করেন। ২০১২ সালে তাকে *[[Bloody Isshq|ব্লাডি ইশক]]* ছবিতেও আবির্ভুত হন।  
২০১৫ সালের শেষেরদিকে, তাকে বিগ্‌ ম্যাজিক্স অনুষ্ঠানের একটি বিশেষ পর্ব মাহিসাগর-এও দেখা গিয়েছলো।

## চলচ্চিত্র তালিকা
* ২০০২ সাল "বেজওয়াড়া পুলিশ স্টেশন" - শিল্পা চরিত্রে।

* ২০০৩ সাল * বিষ্ণু* – ভেদিকা চরিত্রে। 
* ২০০৪ সাল * সর্ভভৌম* – অঞ্জু চরিত্রে।
* ২০০৬ সাল *ইক্‌রার বাই চান্স* – রশ্মি মেহ্‌রা চরিত্রে। 
* ২০১০ সাল *দিওয়ানা হো গেয়া* – রুচি চরিত্রে। 
* ২০১৩ সাল *ব্লাডি ইস্‌ক* – রাধিকা চরিত্রে।
* ২০১৪ সাল *মল মাই মাস্তি* – নমিতা চরিত্রে।

## টেলিভিশন
* ২০০৭ – ১০ সাল "দিল মিল গায়ে" – ডঃ রিধিমা গুপ্তা চরিত্রেঃ ২০০৭–৮ সাল / ডঃ শিল্পা মালহোত্রাঃ ২০১০ সাল।
* ২০১২ সাল "তেরি মেরি লাভ স্টোরিজ" – মীরা চরিত্রে। 
* ২০১৫ সাল "মহিসাগর" – শিল্পা আনন্দ রুপে।

## বিজ্ঞাপন
* কোকা-কোলা, আমির খানের সহিত।  
* সানসিল্ক (শ্যাম্পু),                              
* মিসেস মারিনো, (Mrs Marino (hair softner)),
* বাজাজ আমলা অয়েল                      
* নেরোলাক পেইন্টস, অমিতাভ বচ্চন-এর সহিত,  
* নিউ ইয়র্ক লাইফ ইন্সুরেন্স,  
* নিউ মুভ, 
* ঐশ্বর্য রাই বচ্চনের সাথে, লাক্স সোপ (সাবানের বিজ্ঞাপন), 
* ভাসমোল কেশ কালা (Vasmol Kesh Kala), 
* কিসনা ডায়মন্ড জুয়েলারি

## মিউজিক ভিডিও
* ২০১৪ সাল "খাচিচিয়া" পরেশ আরোরার সাথে। 
* ২০১৪ সাল "খোয়াইশে" নেয়না রুপে, শায়েল অসওয়াল-এর সাথে। 
* ২০১৬ সাল "ওভার আন্ডার" সার্দার্নি রুপে, তারসিম জাসসারের সাথে।

## পুরস্কার ও মনোনয়ন
তিনি তার শো-য়ের চরিত্র ড: রিদ্দিমা গুপ্তর জন্য বিভিন্ন পুরস্কার বিতরণী অনুষ্ঠানে 'সেরা অভিনেত্রী' শাখায় 'নতুন প্রতিভা ২০০৮ সাল' হিসেবে মনোনীত হয়েছিলেন। তিনি করণ সিং গ্রোভারের সহিত সেরা অন-স্ক্রিন জোড়া পুরস্কার, আগস্ট ২০০৮ সালে জিতে নেন।

## তথ্যসূত্র

## বহিঃসংযোগ
*

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:ভারতীয় বংশোদ্ভূত নারী মডেল
বিষয়শ্রেণী:কর্ণাটকের নারী মডেল
বিষয়শ্রেণী:১৯৮২-এ জন্ম
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:কর্ণাটকের অভিনেত্রী
মুহাম্মদ আশরাফুল আলম

**মুহাম্মদ আশরাফুল আলম** একজন বাংলাদেশী বিজ্ঞানী এবং উদ্ভাবক। তিনি বর্তমানে পারডু বিশ্ববিদ্যালয় এর তড়িৎ ও কম্পিউটার প্রকৌশলের অধ্যাপক।

## জীবনী
অধ্যাপক আলম বাংলাদেশ প্রকৌশল বিশ্ববিদ্যালয় থেকে তড়িৎ ও ইলেক্ট্রনিক প্রকৌশলে ১৯৮৮ সালে বিএসসি ডিগ্রি অর্জন করেন। তিনি ক্লার্কসন বিশ্ববিদ্যালয় থেকে ১৯৯১ সালে মাস্টার অব সায়েন্স এবং পারডু বিশ্ববিদ্যালয় থেকে ১৯৯৫ সালে পিএইচডি ডিগ্রি অর্জন করেন। তিনি ১৯৯৫ থেকে ২০০১ সাল পর্যন্ত বেল ল্যাবরেটরীজ এর সিলিকন ইউএলএসআই রিসার্চ ডিপার্টমেন্টের টেকনিকাল স্টাফের সদস্য ছিলেন। তার চার শতাধিক গবেষণাপত্র এবং ১২টি প্যাটেন্ট রয়েছে। তিনি ৩০টির অধিক ডক্টরেট ডিগ্রি তত্ত্বাবধান করেছেন। তিনি ২০০৬ সালে আইইইই ফেলো নির্বাচিত হন এবং আইইইই কিয়ো টমিয়াসু অ্যাওয়ার্ড লাভ করেন।

## তথ্যসূত্র

## বহিঃসংযোগ
* Electronic sensor that tells dead bacteria from live by measuring 'osmoregulation' is potential future tool for medicine and food safety 
* Bangladesh-born USA professor invents bacteria detecting e-sensor
* Bangladeshi American Prof. at Purdue creates electronic sensor that tells dead bacteria from live 

বিষয়শ্রেণী:ক্লার্কসন বিশ্ববিদ্যালযয়ের প্রাক্তন শিক্ষার্থী
বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
বুড়িগঙ্গা পার্ক

**বুড়িগঙ্গা পার্ক** বা উদ্যান বুড়িগঙ্গা নদীর তীরে অবস্থিত একটি সর্বজনীন স্থান।
এই উদ্যানটি ২০১২ সালের অক্টোবরে পাবলিক উদ্যান হিসেবে স্থাপিত হয় যদিও পূর্বে মালবাহী জেটি ছিল।

## অবস্থান
গেন্ডারিয়া থাানা থেকে মাত্র ৭০০ মিটার দক্ষিণে অবস্থিত একটি স্ট্রিট পার্ক। এর মোট আয়তন ২.৩ একর।

## ইতিহাস
২০১২ সালের অক্টোবরে ইকোপার্কটি নির্মাণ করা হয়। বাংলাদেশ অভ্যন্তরীণ নৌপরিবহন কর্তৃপক্ষ (বিআইডব্লিউটিএ) এটি নির্মাণ করতে ব্যয় করে ১ কোটি ৪৭ লাখ টাকা। ২০১৬ সালের মে মাসে যৌথভাবে বিশ্বব্যাংক ও ঢাকা দক্ষিণ সিটি করপোরেশন বুড়িগঙ্গার স্বাভাবিক গতি ফিরিয়ে আনা ও পার্কের সৌন্দর্য বৃদ্ধির প্রকল্প হাতে নেয়। প্রকল্পের আওতায় অবকাশ যাপনের জন্য নদীর তীরে বিলাসবহুল রিসোর্ট, দুই পাশে হাঁটার রাস্তা, পার্ক, বসার স্থান, নদীঘাট, পর্যটকদের জন্য প্রমোদতরী, ভাসমান বিনোদন কেন্দ্র ও রেস্তোরাঁ নির্মাণ এবং নদীর দুই পাশের প্রশস্ত সড়কে হাতিরঝিলের মত উন্নত বাস সার্ভিস চালু করার সিধান্ত গ্রহণ করা হয়।

## আরও দেখুন
# জাতীয় উদ্ভিদ উদ্যান
# বলধা গার্ডেন
# মাধবকুণ্ড ইকোপার্ক
# বাঁশখালী ইকোপার্ক
# সীতাকুণ্ড বোটানিক্যাল গার্ডেন ও ইকোপার্ক
# ডুলাহাজারা সাফারি পার্ক
# বঙ্গবন্ধু সাফারি পার্ক

## তথ্যসূত্র

বিষয়শ্রেণী:বাংলাদেশের সংরক্ষিত এলাকা
২০ নং ক্রোমোজোম (মানবদেহ)

**২০ নং ক্রোমোজোম** হল মানবদেহে বিদ্যমান ২৩ জোড়া ক্রোমোজোমের একটি। মানুষের সাধারণত ক্রোমোজোমে দুই সেট থাকে। ২০ নং ক্রোমোজোমে ৬৩ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত ডিএনএর ২ থেকে ২.৫০%। ২০০১ সালে এর বিন্যাস করা জোমাপ্ত হয় এবং সে ফলাফল অনুসারে ২০নং ক্রোমোজোমম ৫৯ মিলিয়ন ভিত্তি জোড়া ধারণ করে, এবং ইউক্রোম্যাটিক ডিএনএ-এর ৯৯% ধারণ করে। সেজোময় থেকে এই বিন্যাসকে ক্রমাগত পর্যবেক্ষণের পরে ২০নং ক্রোমোজোম ৬৩ মিলিয়ন ভিত্তি জোড়ায় হালনাগাদ হয়।

গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। জিনোম অ্যানোটেশন-এর উপর নির্ভর করে ২০ নং ক্রোমোজোম ৮৯৭ অথবা ১০৬০টি জীন ধারণ করে।

## তথ্যসূত্র

## বহিঃসংযোগ

বিষয়শ্রেণী:ক্রোমোজোম (মানবদেহ)
একতা কাপুর

**একতা কাপুর** (জন্ম: ৭ জুন ১৯৭৫) হলেন একজন ভারতীয় টেলিভিশন এবং চলচ্চিত্র প্রযোজক। তিনি বালাজী টেলিফিল্মসের সহ-পরিচালন অধিকর্তা এবং নীল চলচ্চিত্র সৃজনশীল পরিচালক।

## পারিবারিক জীবন
একতা ভারতীয় অভিনেতা জিতেন্দ্র এবং শোভা কাপুর-এর কন্যা। তার ছোট ভাই তুষার কাপুরও একজন বলিউড অভিনেতা।

## শিক্ষাজীবন
তিনি বোম্বে স্কটিশ বিদ্যালয় হতে পড়াশুনা করেন, এবং মিথিবাই কলেজে ভর্তি হন।

## কর্মজীবন
একতা টেলিভিশনের জগতে এক পরিচিত নাম। তিনি টেলিভিশনের অনেক নাটক প্রযোজনা করেছেন। একই সাথে তিনি বেশ কয়েকটি চলচ্চিত্র-ও প্রযোজনা করেছেন। তার প্রযোজিত কয়েকটি উল্লেখযোগ্য নাটক হলো: *[[হাম পাঁচ (নাটক)|হাম পাঁচ]]*, *[[কিউকি সাস ভি কাভি বাহু থি]]*, *[[কাহানী ঘর ঘর কি]]*, *[[কাসৌটি জিন্দেগী কে]]*, *[[পবিত্র রিশতা]]*, *[[বাড়ে আচ্ছে লাগতে হে]]* এবং *[[যোধা আকবর]]*। একই সাথে একতা *[[নাগিন (২০১৫-এর নাটক)|নাগিন]]*, *[[ইয়ে হে মহাব্বাতে]]*, *[[কুমকুম ভাগ্যা]]*, *[[কবচ]]* এবং *[[কসম তেরে পেয়ার কি]]*-এর মতো নাটক প্রযোজনা করেছেন। তিনি তার একটি ফ্যাশন সিরিজ চালু করছেন।

২০০১ সালে *[[কিউ কি... মে ঝুট নেহি বোলতা]]* চলচ্চিত্রে মাধ্যমে বলিউডে চলচ্চিত্র প্রযোজনা করা শুরু করেন। এরই প্রেক্ষিতে ২০০৩-০৪ সালে তিনি *[[কুছ তো হে]]* এবং *[[কৃষ্ণ কটেজ]]* প্রযোজনা করেন। তিনি *[[কেয়া কুল হে হাম]]* সিরিজের ৩টি চলচ্চিত্র-ই প্রযোজনা করেছেন, যেখানে তার ভাই তুশার কাপুর অভিনয় করেছে। এছাড়াও তিনি ২০১৭ সালে তার ভিডিও প্ল্যাটফর্ম "আল্ট বালাজী"র জন্য  সমলৈঙ্গিক প্রেমের ওয়েব সিরিজ "রোমিল এন্ড জুগল" এর প্রযোজনা করেন।

## কর্মসমূহ
;টেলিভিশন

;চলচ্চিত্রের তালিকা

## পুরস্কার ও সম্মাননা
* ২০১২ এশিয়ার সামাজিক ক্ষমতায়ন পুরস্কার- *শিক্ষার মাধ্যমে স্বাধীনতা*

## তথ্যসূত্র

## বহিঃসংযোগ

* 

বিষয়শ্রেণী:১৯৭৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সিন্ধি ব্যক্তি
বিষয়শ্রেণী:ভারতীয় নারী চলচ্চিত্র প্রযোজক
বিষয়শ্রেণী:মুম্বইয়ের চলচ্চিত্র প্রযোজক
বিষয়শ্রেণী:হিন্দি চলচ্চিত্র প্রযোজক
বিষয়শ্রেণী:ভারতীয় নারী টেলিভিশন প্রযোজক
বিষয়শ্রেণী:২১শ শতাব্দীর ভারতীয় নারী ব্যবসায়ী
বিষয়শ্রেণী:২০শ শতাব্দীর ভারতীয় নারী ব্যবসায়ী
বিষয়শ্রেণী:মহারাষ্ট্রের নারী ব্যবসায়ী
বিষয়শ্রেণী:ভারতীয় টেলিভিশন প্রযোজক
বিষয়শ্রেণী:২০শ শতাব্দীর ভারতীয় ব্যবসায়ী
বিষয়শ্রেণী:২১শ শতাব্দীর ভারতীয় ব্যবসায়ী
বিষয়শ্রেণী:নারী টেলিভিশন প্রযোজক
বিষয়শ্রেণী:শিল্পকলায় পদ্মশ্রী প্রাপক
বিষয়শ্রেণী:মিঠিবাই কলেজের প্রাক্তন শিক্ষার্থী
বিষয়শ্রেণী:সিন্ধি বংশোদ্ভূত ভারতীয় ব্যক্তি
২১ নং ক্রোমোজোম (মানবদেহ)

**২১ নং ক্রোমোজোম** হল মানবদেহে বিদ্যমান ২৩ জোড়া ক্রোমোজোমের একটি। যে সব মানুষের ডাউন সিনড্রোম হয় না, তাদের ক্রোমোজোম দুই সেট হয়। কিন্তু ২১নং ক্রোমোজোমে যদি ত্রিসোমি (অর্থাৎ ক্রোমোজমের ৩ কপি হয়), তবে তার ফলে ডাউন সিনড্রোম হয়। ৪৮ মিলিয়ন নিউক্লিওটাইড (যা ডিএনএ তৈরীর মূল উপাদান) নিয়ে ২১ নং ক্রোমোসোম মানবদেহের সবচেয়ে ক্ষুদ্রতম ক্রোমোজোম হিসেবে পরিচিত। যা কোষে অবস্থিত মোট ডিএনএ-এর ১.৫%।

২০০০ সালে গবেষকগণ হিউম্যান জিনোম প্রজেক্ট-এর কাজ শেষে ঘোষণা দেন তারা এই ক্রোমোজমটির সকল বিন্যাস আবিষ্কার করতে সফল হয়েছেন। ২২ নং ক্রোমোজোম-এর পরে এটাই দ্বিতীয় ক্রোমোজম যার বিন্যাস সম্পুর্ণভাবে লিপিবদ্ধ করা গিয়েছে।

গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। জিনোম অ্যানোটেশন থেকে জানা যায় ক্রোমোজোম ২১; ৪৭৭ অথবা ৬৩৫টি জীন ধারণ করে।

## তথ্যসূত্র

## বহিঃসংযোগ

বিষয়শ্রেণী:ক্রোমোজোম (মানবদেহ)
সৈয়দপুর সেনানিবাস

**সৈয়দপুর সেনানিবাস** বাংলাদেশের নীলফামারী জেলার সৈয়দপুর শহরের উপকন্ঠে অবস্থিত বাংলাদেশ সেনা বাহিনীর একটি অন্যতম প্রাচীন সেনানিবাস। এখানে ২২২ পদাতিক ব্রিগেড এর সদরদপ্তর অবস্থিত।

## শিক্ষা প্রতিষ্ঠান
* ক্যান্টনমেন্ট পাবলিক স্কুল এন্ড কলেজ, সৈয়দপুর;
* বাংলাদেশ আর্মি বিজ্ঞান ও প্রযুক্তি বিশ্ববিদ্যালয়, সৈয়দপুর;
* সৈয়দপুর ক্যান্টনমেন্ট বোর্ড হাই স্কুল।

## তথ্যসূত্র

## বহিঃসংযোগ

বিষয়শ্রেণী:বাংলাদেশের সেনানিবাস
বিষয়শ্রেণী:নীলফামারী জেলা
হিরণ্যাক্ষ

**হিরণ্যাক্ষ** (, "স্বর্ণচক্ষু বিশিষ্ট") ছিলেন একজন মহাপ্রতাপশালী অসুররাজ। তিনি আরেক বিখ্যাত অসুররাজ হিরণ্যকশিপুর ছোটভাই ছিলেন। পুরাণ অনুযায়ী, হিরণ্যাক্ষ পৃথিবীকে সমুদ্রের তলায় ডুবিয়ে দিয়েছিলেন। বিষ্ণু বরাহরূপে পৃথিবীকে উদ্ধার করতে এলে তাঁর সাথে হিরণ্যাক্ষের যুদ্ধ হয়। যুদ্ধে বরাহরূপী বিষ্ণু দাঁতের অাঘাতে হিরণ্যাক্ষকে হত্যা করেন।

## তথ্যসূত্র

বিষয়শ্রেণী:ভাগবত পুরাণের চরিত্র
বিষয়শ্রেণী:অসুর
১৬ নং ক্রোমোজোম (মানবদেহ)

**১৬ নং ক্রোমোজোম** হল মানবদেহে বিদ্যমান ২৩ জোড়া ক্রোমোসমের একটি। মানুষের সাধারণত ক্রোমোজোমে দুই সেট থাকে। ১৬ নং ক্রোমোজোমে ৯০ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ৩.০%।

গবেষকগণ প্রত্যেক ক্রোমোজোমে অবস্থিত জিনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জিনের সংখ্যার কিছুটা কম বেশি হতে পারে। ক্রোমোসম ১৬ সম্ভবত ৮৫০ থেকে ১,২০০ পর্যন্ত জিন ধারণ করে।

## তথ্যসূত্র

## বহিঃসংযোগ

বিষয়শ্রেণী:ক্রোমোজোম (মানবদেহ)
১৯ নং ক্রোমোজোম (মানবদেহ)

**১৯ নং ক্রোমোজোম** হল মানবদেহে বিদ্যমান ২৩ জোড়া ক্রোমোজোমের একটি। মানুষের সাধারণত ক্রোমোজোমে দুই সেট থাকে। ১৯ নং ক্রোমোজোমে ৫৮.৬ মিলিয়ন ভিত্তি জোড়া থাকে (যা ডিএনএ তৈরীর মূল উপাদান)।

গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। জিনোম অ্যানোটেশন-এর উপর ভিত্তি করে বলা যায় ক্রোমোজোম ১৯ সম্ভবত ২,১৮৮ অথবা ২৬৭০০ জীন ধারণ করে। এবং ক্রোমোজোম ১৯ এর ঘনত্ব বাকি ২৩ জোড়া ক্রোমোজোমের মধ্যে সবচেয়ে বেশি।

## তথ্যসূত্র

## বহিঃসংযোগ

বিষয়শ্রেণী:ক্রোমোজোম (মানবদেহ)
সৈয়দপুর ক্যান্টনমেন্ট বোর্ড হাই স্কুল

**সৈয়দপুর ক্যান্টনমেন্ট বোর্ড হাই স্কুল ** বাংলাদেশের নীলফামারীর সৈয়দপুরে অবস্থিত বাংলাদেশ সেনাবাহিনীর নিয়ন্ত্রণাধীন একটি শিক্ষাপ্রতিষ্ঠান। দিনাজপুর শিক্ষাবোর্ডের অধীন এই প্রতিষ্ঠানে প্রাথমিক, নিম্ন মাধ্যমিক এবং মাধ্যমিক স্তরে শিক্ষা কার্যক্রম চালু রয়েছে। বর্তমানে স্কুলটি সামরিক ভূমি ও সেনানিবাস অধিদপ্তর, ঢাকা সেনানিবাস অধিনে পরিচালিত হয়ে আসছে। 

## ইতিহাস
এটি ১৯৭২ সালের পুর্বে বাঙ্গালীপুর কলোনী প্রাথমিক বিদ্যালয় হিসেবে পরিচিত ছিলো । যার প্রতিষ্টাকাল ১৯৫০ । 
এরপর ১৯৭২ সালে সেনানিবাসে কর্মরত ব্যক্তিবর্গের সন্তানদের লেখাপড়ার মানউন্নায়ন এর সার্থে বিদ্যালয়টিকে ক্যান্টনমেন্ট বোর্ড এর অধীনস্থ করা হয় । ১৯৭৯ সালে জুনিয়র হাই স্কুল এবং ১৯৮০ সালে হাই স্কুল রুপে আত্নপ্রকাশ করে। ১৯৯১ সালে এখানে শিশু শ্রেনিতে পাঠদান শুরু করা হয়। 

## ক্যাম্পাসের বর্ণনা
এর অবস্থান সৈয়দপুর বিমানবন্দরের ঠিক পাশে এবং সৈয়দপুর শহর হতে এক কিলোমিটার দূরে। এটি সৈয়দপুর সেনানিবাস এর দক্ষিণ-পর্শ্চিম কোনে অবস্থিত।

## অবকাঠামো
এ প্রতিষ্ঠানে রয়েছে উন্নত ও আধুনিক অবকাঠামোগত সুবিধাদি। প্রতিষ্ঠানের ইংরেজি বর্ণ **T** আকৃতির একটি  ভবন রয়েছে।  পদার্থ, রসায়ন, জীববিদ্যা, কম্পিউটার বিজ্ঞান প্রভৃতি বিষয়ভিত্তিক গবেষণাগার। বিদ্যালয়ের সামনেই রয়েছেএকটি মাঠ । এছড়া পাশে আরেকটি মাঠে শিশুদের খেলাধুলার বিভিন্ন সরঞ্জাম রয়েছে।

## সুযোগ-সুবিধা
ছাত্র-ছাত্রী পরিবহনের জন্য রয়েছে ১টি বাস। এছাড়াও রয়েছে অভিভাবকদের জন্য বিশ্রামাগার, সুবিশাল খেলার মাঠ নার্সারির শিশুদের জন্য পার্ক প্রভৃতি। ছাত্র-ছাত্রীদের জন্য আছে একটি ক্যান্টিন।

## সহশিক্ষা কার্যক্রম
এই প্রতিষ্ঠানে লেখাপড়ার পাশাপাশি নিয়ম-শৃঙ্খলার চর্চা ও খেলাধুলাসহ অন্যান্য সহপাঠ কার্যক্রমের প্রতি বিশেষ গুরুত্ব প্রদান করা হয়। অভিভাবকদের সঙ্গে মত বিনিময়ের জন্য আছে অভিভাবক দিবসের ব্যবস্থা। শিক্ষার্থীদের মধ্যে উৎসাহ উদ্দীপনা ও প্রতিযোগিতামূলক মনোভাব সৃষ্টির লক্ষ্যে সকল শিক্ষার্থীকে চারটি হাউজে বিন্যস্ত করে নিয়মিতভাবে বিভিন্ন আন্তঃ হাউজ প্রতিযোগিতা; যেমন – বির্তক, আবৃত্তি, সঙ্গীত, খেলাধুলা, চিত্রাংকন, দেয়াল পত্রিকা প্রকাশ প্রভৃতি প্রতিযোগিতা অনুষ্ঠিত হয়। এছাড়াও বি এন সি সি, স্কাউটস, গার্ল গাইডস, রেড ক্রিসেন্ট প্রভৃতি সংগঠনের শাখা রয়েছে।

## লাইব্রেরি
এই প্রতিষ্ঠানের লাইব্রেরিতে প্রায় ১৪৮১০ বই রয়েছে। এর মধ্যে রয়েছে নার্সারী  থেকে দশম শ্রেণী পর্যন্ত সকল শ্রেণীর পাঠ্যবই, অভিধান, সাধারণ জ্ঞান, ম্যাগাজিন, উপন্যাস প্রভৃতি।

## তথ্যসূত্র

## বহিঃসংযোগ
*অফিসিয়াল ওয়েবসাইট

বিষয়শ্রেণী:১৯৭২-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:সৈয়দপুর উপজেলা
বিষয়শ্রেণী:দিনাজপুর শিক্ষা বোর্ডের অন্তর্ভুক্ত বিদ্যালয়
বিষয়শ্রেণী:নীলফামারী জেলার বিদ্যালয়
বিষয়শ্রেণী:বাংলাদেশ সেনাবাহিনীর শিক্ষাপ্রতিষ্ঠান
বাগদা

**বাগদা** হল পশ্চিমবঙ্গ রাজ্যের বনগাঁ মহকুমার বাগদা ব্লক এর একটি গ্রাম। এটি বাগদা ব্লকের সদর দপ্তর। গ্রামটি বনগাঁ শহর থেকে ২৪ কিলোমিটার দূরে অবস্থিত।গ্রাামটি বাগদা থানার অন্তর্তরগর যা এই গ্রামেই অবস্থিত।

## ভূগোল
গ্রামটি সমুদ্র সমতল থেকে ৯ মিটার উচ্চতায় অবস্থিত।বেতনা নদী গ্রামটির মধ্য দিয়ে প্রবাহিত হয়েছে।গ্রামটি আর্সেনিক কবলিত।

## জনসংখ্যা
২০১১ সালের জন গননায় বাগদা গ্রাম এর জনসংখ্যা হয়েছে ৬,৪২৪ জন।এরমমধ্যে ৩,৩৮৪ জমপুরুষা ও ৩,০৭৬ জন মহিলা।গ্রামটিতে ০-৬ বছরের ৩৫৭ টি শিশু রয়েছে।

## বাজার
বাগদা গ্রামের বাজারটি *বাগদা বাজার* নামে পরিচিত।বাজারটি  বেতনা নদীর তীরে গড়ে উঠেছে।বাজারটি বনগাঁ মহকুমার সবচেয়ে প্রচীন বাজার বা হাট গুলির মধ্যে একটি।এই বাজারকে কেন্দ্র করে বর্তমানে গ্রাটি একটি শহরের রূপ নিয়েছে।এক সময় বাজরটি বসত একটি বট গাছের নিচে।বর্তমানে বাজারটি বাজার সমিতি দ্বারা সংগঠিত হয়ে।নতুন ভাবে এই সংগঘিত বাজার ১৯৭৬ সালে দুই বিঘা জমি নিয়ে গড়ে ওঠে বাগদা বাজার বা বাগদা হাট।এই এলাকার সমস্ত চাষিরা ফসল ও সবজি নিয়ে আসে।দিনভর চলে এই বাজার ।বর্তমানে এই বাজার থেকে সবজি দিল্লি,বিহার,ঝাড়খণ্ড প্রভৃতি রাজ্যে য়ায়।প্রতিদিন বাজরটিতে গড়ে ৪০ লক্ষ টাকার কেনা বেচা বা ব্যবসা চলে।বাগদা ব্লক এর ২৭ টি হাট ও ২৩ টি বাজারের মধ্যে *বাগদা বাজার*' সবচেয়ে বড়।

## শিক্ষা প্রতিষ্ঠান
বাগদা উচ্চ বিদ্যালয় বাংলা মাধ্যমের একটি সহ-শিক্ষামূলক উচ্চ মাধ্যমিক বিদ্যালয়। এটি ১৯৫৭ সালে প্রতিষ্ঠিত হয় এবং ষষ্ঠ থেকে দ্বাদশ শ্রেণি পর্যন্ত পাঠদানের ব্যবস্থা রয়েছে এখানে।

## অর্থনীতি
গ্রামটির অর্থনীতি কৃষি বা চাষবাস এর উপর নির্ভরশীল।এই গ্রামের বেশির ভাগ মানুষ চাষবাসের সঙ্গে যুক্ত।গ্রামটিতে সবজি যেমন- পটল,আলু,পেপে,লঙ্কা ভাল চাষ হয়।এছাড়া গ্রামটিতে ধান ও পাট উল্লেখ যোগ্য পরিমাণে উৎপাদন হয়।তবে চাষবাসের সঙ্গে যুক্ত এই গ্রামের বেশির ভাগ  মানুষের নিজের জমি নেই।গ্রামে বাজার থাকায় কিছু মানুষ ব্যবসার সঙ্গে যুক্ত ও কিছু মানুষ চাকুরি জীবি।

## তথ্যসূত্র

বিষয়শ্রেণী:উত্তর চব্বিশ পরগনা জেলার গ্রাম
আলীকদম সেনানিবাস

**আলীকদম সেনানিবাস** বাংলাদেশের বান্দরবান জেলার আলীকদম উপজেলায় অবস্থিত একটি সেনানিবাস। এখানে বাংলাদেশ সেনাবাহিনীর ৯৭ পদাতিক ব্রিগেড, পদাতিক ব্যাটালিয়ন ৩৯ বীর এবং আলীকদম সেনা জোন এর সদরদপ্তর অবস্থিত।

এটি পার্বত্য চট্টগ্রাম এলাকায় অবস্থিত অনেকগুলো সেনানিবাসের অন্যতম। এই সেনানিবাসস্থ ইউনিটগুলো কক্সবাজারের রামু সেনানিবাসস্থ ১০ম পদাতিক ডিভিশন (বাংলাদেশ) কমান্ডের অধীন।  আলীকদম সেনানিবাসের জোন কমান্ডার হিসাবে দায়িত্বরত আছেন লে. কর্নেল মজনুর রহমান, পিএসসি এবং ৯৭ পদাতিক ব্রিগেড এর কমান্ডার ব্রিগেডিয়ার জেনারেল মনিরুল ইসলাম আকন্দ, পিএসসি। 

## শিক্ষা প্রতিষ্ঠান
* আলীকদম ক্যান্টনমেন্ট পাবলিক স্কুল ও কলেজ

## আরও দেখুন
* বান্দরবান সেনানিবাস
* আলীকদম উপজেলা

## তথ্যসূত্র

বিষয়শ্রেণী:আলীকদম উপজেলা
বিষয়শ্রেণী:বাংলাদেশের সেনানিবাস
বান্দরবান সেনানিবাস

**বান্দরবান সেনানিবাস** বাংলাদেশের বান্দরবান জেলায় অবস্থিত একটি সেনানিবাস। এখানে বাংলাদেশ সেনাবাহিনীর ৬৯ পদাতিক ব্রিগেড এবং বান্দরবান সেনা রিজিয়নের সদরদপ্তর অবস্থিত।

এটি পার্বত্য চট্টগ্রাম এলাকায় অবস্থিত ৬টি সেনানিবাসের অন্যতম। বান্দরবান সেনানিবাসস্থ শীর্ষ সেনা কর্মকর্তা তথা ৬৯ পদাতিক ব্রিগেডের    কমান্ডার হিসাবে দায়িত্বরত আছেন ব্রিগেডিয়ার জেনারেল খন্দকার মোঃ শহিদুল ইমরান,এএফডব্লিউসি,পিএসসি।

## সংগঠন
* ৬৯ ইনফেন্ট্রি ব্রিগেড
** ১২তম ইস্ট বেঙ্গল রেজিমেন্ট
** ১৮তম ইস্ট বেঙ্গল রেজিমেন্ট
** ২৯তম ইনফেন্ট্রি রেজিমেন্ট
* ৭ম ফিল্ড এ্যাম্বুলেন্স
* ১১০ তম ব্রিগেড সিগন্যাল কোম্পানী
* এসএসডি, বান্দরবান
* ওএসপি -৩

## শিক্ষা প্রতিষ্ঠান
* বান্দরবান ক্যান্টনমেন্ট পাবলিক স্কুল ও কলেজ

## অন্যান্য প্রতিষ্ঠান
* নীলগিরি বেকারি
* নীলাম্বরী
* মেঘদূত গার্ডেন ক্যাফে

## আরও দেখুন
* আলীকদম সেনানিবাস

## তথ্যসূত্র

বিষয়শ্রেণী:বাংলাদেশের সেনানিবাস
জন স্টোনস

**জন স্টোনস** (; জন্ম: ২৮ মে ১৯৯৪) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ম্যানচেস্টার সিটি এবং ইংল্যান্ড জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন।

২০১৩ সালে, স্টোনস ইংল্যান্ড অনূর্ধ্ব-১৯ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। প্রায় দুই বছর যাবত ইংল্যান্ডের বয়সভিত্তিক দলের হয়ে খেলার পর, তিনি ২০১৪ সালে ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ৬৬ ম্যাচে ৩টি গোল করেছেন।

## প্রারম্ভিক জীবন
জন স্টোনস ১৯৯৪ সালের ২৮শে মে তারিখে ইংল্যান্ডের বার্নজলিতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## ক্লাব ফুটবল
স্টোনস ২০১১ সালে বার্নজলি যোগদান করেছিলেন। ২০১২ সালের ১৭ই মার্চ তারিখে, বার্নজলির হয়ে তিনি অভিষেক করেছেন।

২০১৩ সালের ৩১শে জানুয়ারি তারিখে, স্টোনস ৩ মিলিয়ন ইউরোর বিনিময় বার্নজলি হতে এভার্টনে যোগদান করেছিলেন; এভার্টনের সাথে তিনি ৫ বছরের চুক্তি করেছিলেন। ১০ই ফেব্রুয়ারি তারিখে, ম্যানচেস্টার ইউনাইটেডর বিরুদ্ধে ম্যাচে তিনি এভার্টনের হয়ে অভিষেক করেছেন।

২০১৬ সালের ৯ই আগস্ট তারিখে, তৎকালীন সময়ে ফুটবল ইতিহাসের দ্বিতীয় সর্বোচ্চ দামি রক্ষণভাগের খেলোয়াড় হিসেবে ৪৭.৫ মিলিয়ন ইউরোর বিনিময় এভার্টন হতে ম্যানচেস্টার সিটিতে যোগদান করেছিলেন। ম্যানচেস্টার সিটির সাথে তিনি ৬ বছরের চুক্তি করেছিলেন। ২০১৬–১৭ মৌসুমে ২৪ নম্বর জার্সি পরে ম্যানচেস্টার সিটির হয়ে খেলেছিলেন।

## আন্তর্জাতিক ফুটবল
স্টোনস ইংল্যান্ড অনূর্ধ্ব-১৯, ইংল্যান্ড অনূর্ধ্ব-২০ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ইংল্যান্ডের বয়সভিত্তিক দলের হয়ে তিনি প্রায় ৩ বছরে ১৮ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 
* 
* 
* 
* 
* 
* 
* 
* 
* 

বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ম্যানচেস্টার সিটি ফুটবল ক্লাবের খেলোয়াড়
বিষয়শ্রেণী:ইংরেজ পুরুষ ফুটবলার
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:বার্নজলি ফুটবল ক্লাবের খেলোয়াড়
বিষয়শ্রেণী:এভার্টন ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার
বিষয়শ্রেণী:ইংল্যান্ডের আন্তর্জাতিক যুব ফুটবলার
বিষয়শ্রেণী:উয়েফা ইউরো ২০১৬-এর খেলোয়াড়
বিষয়শ্রেণী:ইংল্যান্ডের পুরুষ আন্তর্জাতিক ফুটবলার
বিষয়শ্রেণী:উয়েফা ইউরো ২০২০-এর খেলোয়াড়
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:এফএ কাপ ফাইনালের খেলোয়াড়
বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড়
বিষয়শ্রেণী:উয়েফা ইউরো ২০২৪-এর খেলোয়াড়
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:পেনিস্টোন গ্রামার স্কুলে শিক্ষিত ব্যক্তি
বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
২২ নং ক্রোমোজোম (মানবদেহ)

**২২ নং ক্রোমোজোম** হল মানবদেহে বিদ্যমান ২৩ জোড়া ক্রোমোজোমের একটি। মানুষের সাধারণত ক্রোমোজোমে দুই সেট থাকে। ২২ নং ক্রোমোজোম মানবদেহের দ্বিতীয় ক্ষুদ্রতম ক্রোমোজোম২১ নং ক্রোমোজোম এর পরে। এটাতে ৪৯ মিলিয়ন ভিত্তি জোড়া (যা ডিএনএ তৈরীর মুল উপাদান) থাকে, যা কোষে অবস্থিত মোট ডিএনএ-এর ১.৫ থেকে ২.০%।

১৯৯৯ সালে গবেষকগণ হিউম্যান জিনোম প্রজেক্ট এ কাজ শেষে ঘোষণা দেন, তারা ২২ নং ক্রোমোজোমের ভিত্তি জোড়ার বিন্যাস বুঝতে সফল হয়েছেন। ২২ নং ক্রোমোজোম মানবদেহের প্রথম ক্রোমোজোম যার বিন্যাস সম্পুর্ণভাবে আবিষ্কার করা গেছে।

গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোসম ২২ সম্ভবত ৬৯৩ টি জীন ধারণ করে

ক্রোমোজোম ২২কে সাধারণভাবে সবচেয়ে ক্ষুদ্রতম মনে করা হত। কিন্তু ব্যাপক গবেষণার পরে, গবেষকরা সিদ্ধান্তে আসেন এটা ২১ নং ক্রোমোজম থেকে কিছুটা বড়।

## তথ্যসূত্র

## বহিঃসংযোগ

বিষয়শ্রেণী:ক্রোমোজোম (মানবদেহ)
ভারতের মেট্রো রেলের তালিকা

ভারতের প্রথম মেট্রো রেল হল কলকাতা মেট্রো এটি ১৯৮৪ সালে চালু হয়। এর পর ভারতে আরও ১৫টি মেট্রো রেল ব্যবস্থা চালু হয়।

## তালিকা

}
|২৪ অক্টোবর ১৯৮৪
| ২১৮.১ (২০২৪-২০২৫)
|-
|মুম্বই মেট্রো
|মুম্বই মহানগর অঞ্চল
|মহারাষ্ট্র
|৩
|৪৩
|
|
|
|
|
|৮ জুন ২০১৪
|১২৬
|-
|নাগপুর মেট্রো
|নাগপুর
|মহারাষ্ট্র
|২
|৩৫
|
|
|
|
|মহারাষ্ট্র মেট্রো রেল কর্পোরেশন
|৮ মার্চ ২০১৯
|৪
|-
|আহমেদাবাদ মেট্রো
|
|গুজরাত
|২
|৩১
|
|
|
|
|গুজরাত মেট্রো রেল কর্পোরেশন
|৪ মার্চ ২০১৯
|০.৪
|-
|নয়ডা মেট্রো
|
|উত্তরপ্রদেশ
|১
|২১
|
|
|
|
|দিল্লি মেট্রো রেল কর্পোরেশন
|২৫ জানুয়ারি ২০১৯
|৫
|-
|কোচি মেট্রো
|কোচি
|কেরল
|১
|২৪
|
|
|
|
|কোচি মেট্রো রেল
|১৭ জুনে ২০১৭
|১৭
|-
|লখনউ মেট্রো
|লখনউ
|উত্তরপ্রদেশ
|1
|২১
|
|
|
|
|উত্তরপ্রদেশ মেট্রো রেল কর্তৃপক্ষ
|৫ সেপ্টেম্বর ২০১৭
|২২
|-
|র‍্যাপিড মেট্রো গুরগাঁও
|গুরুগ্রাম
|হরিয়ানা
|১
|১১
|
|
|
|
|দিল্লি মেট্রো রেল কর্পোরেশন
|১৪ নভেম্বর ২০১৩
|১৮
|-
|জয়পুর মেট্রো
|জয়পুর
|রাজস্থান
|১
|১১
|
|
|
|
|জয়পুর মেট্রো রেল কর্পোরেশন
|৩ জুন ২০১৫
|৭২
|-
|পুনে মেট্রো
|
|মহারাষ্ট্র
|২
|১০
|
|
|
|
|মহারাষ্ট্র মেট্রো রেল কর্পোরেশন
|৬ মার্চ ২০২২
| style="text-align:center" |–
|-
|কানপুর মেট্রো
|কানপুর
|উত্তরপ্রদেশ
|১
|৯
|
|
|
|
|উত্তরপ্রদেশ মেট্রো রেল কর্তৃপক্ষ
|২৮ ডিসেম্বর ২০২১
| style="text-align:center" |–
|-
! মোট
!১৬
!১১
!৩৮
!৬৬৬
!
!
!
!
!১৬
!
!২৭০.৮ কোটি
|}

## নির্মাণাধীন ও প্রস্তাবিত

 

## পরিত্যক্ত

## টীকা

## তথ্যসূত্র

বিষয়শ্রেণী:ভারতে মেট্রো রেল